Publication: Magyar Közlöny
Issue: MK-2000-107 (Year: 2000, Number: 107)
Era: 1990-2004
Section: szóló 1997. évi LVIII. törvény (a továbbiakban: Grtv.) 12. §
Paragraph Index: 258

(2) Ezt a jogot a Magyar Köztársaság a munkavédelem, az egészségügyi intézmények és az orvosi ellátás megszervezésével, a rendszeres testedzés biztosításával, valamint az épített és a természetes környezet védelmével valósítja meg.” Az 1993. évi XXXI. törvénnyel kihirdetett, Az emberi jogok és az alapvető szabadságok védelméről szóló, Rómában, 1950. november 4-én kelt Egyezménynek (a továbbiakban: Egyezmény) a véleménynyilvánítás szabadságát megfogalmazó 10. cikkelye a következőket tartalmazza: „1. Mindenkinek joga van a véleménynyilvánítás szabadságához. Ez a jog magában foglalja a véleményalkotás szabadságát és az információk, eszmék megismerésének és közlésének szabadságát országhatárokra tekintet nélkül és anélkül, hogy ebbe hatósági szerv beavatkozhasson. Ez a Cikk nem akadályozza, hogy az államok a rádió-, televízióvagy mozgókép vállalatok működését engedélyezéshez kössék. III. rész HATÁROZATOK 2000/107. szám

Source: https://magyarkozlony.hu/hivatalos-lapok/4bdefccd07f9ea206ea02addbe9712b03d809f91/dokumentumok/2d90eb3ee8237ec84b79e8265c1d44c55ac3a40a/letoltes